ΓΡΑΠΤΗ ΕΡΩΤΗΣΗ E-3544/02

υποβολή: Pedro Aparicio Snchez (PSE)και Alejandro Cercas (PSE) προς την Επιτροπή

(11 Δεκεμβρίου 2002)

Θέμα: Διάκριση σε βάρος Ισπανών συνταξιούχων που εργάσθηκαν στο Γιβραλτάρ

Όπως ήδη γνωρίζει η Επιτροπή, οι συνταξιούχοι ισπανικήςπηκοότητας που εργάσθηκαν κατά το παρελθόν στην αποικία του Γιβραλτάρφίστανται σοβαρή διάκριση από μέρους των βρετανικών αρχών. Περίπου δέκα χιλιάδες Ισπανοί πολίτεςφίστανται από το 1990 την άρνηση της εφαρμογής των νόμιμων αναπροσαρμογών στις συντάξεις τους, όπως γίνεται με τους συναδέλφους τους που διαμένουν ακόμη στο Γιβραλτάρ.

Το Σεπτέμβριο του 2001 και σε απάντηση προς την ερώτησή μας E-2033/01(1), η Επιτροπή δήλωσε ότι η κατάσταση βρισκότανπό μελέτη με βάση το Ευρωπαϊκό Δίκαιο, καθώς και ότι είχε ζητήσει πληροφορίες από τις βρετανικές αρχές. Το κείμενο της απάντησης τελείωνε ως εξής: η Επιτροπή θα σας ενημερώσει, αξιότιμε κύριε, σχετικά με την απόφασή της αναφορικά με το πρόβλημα αυτό.

Ενώ έχει περάσει περισσότερο από ένας χρόνος χωρίς να λάβουμε τις πληροφορίες που μαςποσχέθηκε, ερωτούμε εκ νέου την Επιτροπή: Ποια είναι η θέση της σχετικά με το θέμα αυτό· Τι πρωτοβουλίες έλαβε η Επιτροπή για την επίλυσή του·

(1) ΕΕ C 40 E της 14.2.2002, σελ. 151.

Κοινή απάντησητου κ. Διαμαντοπούλου εξ ονόματος της Επιτροπήςστις γραπτές ερωτήσεις E-3544/02 και E-3640/02

(21 Ιανουαρίου 2003)

Οι ερωτήσεις πουποβλήθηκαν αφορούν το πρόβλημα της μη ανατίμησης ή μη τιμαριθμικής αναπροσαρμογής των συντάξεων γήρατος που πρέπει να καταβάlλει η κυβέρνηση του Γιβραλτάρ. Πράγματι, οι κύριοι βουλευτές πρέπει να θυμούνται ότι έχουνποβληθεί ήδη γραπτές ερωτήσεις σχετικά με το θέμα αυτό, στις οποίες η Επιτροπή είχε απαντήσει ότι θα ζητούσε συμπληρωματικές πληροφορίες από τις βρετανικές αρχές.

Προτού δοθεί ακριβής απάντηση στις εν λόγω ερωτήσεις πρέπει προηγουμένως να επικεντρωθεί η έρευνα στην ειδική περίπτωση. Για το λόγο αυτό, πρέπει ναπενθυμίσουμε ότι το Gibraltar Social Insurance Fund (GSIF), οργανισμός που ιδρύθηκε από την κυβέρνηση του Γιβραλτάρ για την καταβολή των συντάξεων των εργαζομένων στη βρετανική αποικία, κήρυξε πτώχευση το 1993, και η κυβέρνηση της Βρετανίας ανέλαβε από τότε την πληρωμή των συντάξεων, ενώ τα ποσά που έπρεπε να καταβληθούν παρέμειναν τα ίδια. Αυτό το πάγωμα των ποσών ισχύει για όλους τους συνταξιούχους, ανεξάρτητα από την εθνικότητά τους, σύμφωνα με το κοινοτικό δίκαιο.

Υπενθυμίζεται ότι το κοινοτικό δίκαιο θεσπίζει με τους κανονισμούς (ΕΟΚ) 1408/71(1) και 574/72(2) μόνο το συντονισμό των διάφορων συστημάτων κοινωνικής ασφάλισης των κρατών μελών ώστε να προσφέρεται κοινωνική προστασία στα άτομα που μετακινούνται εντός της Ένωσης. Κατά συνέπεια, τα κράτη μέλη είναι τα μόνα αρμόδια να καθορίσουν τους όρους παροχής του δικαιώματος σε παροχές και χορήγησης των παροχών αυτών σύμφωνα με το κοινοτικό δίκαιο και, κυρίως την αρχής της μη επιβολής διακρίσεων.

Οι ερωτήσεις που έθεσαν οι αξιότιμοι βουλευτές θίγουν επίσης το θέμα της ύπαρξης δύο παροχών που χορηγεί η κυβέρνηση του Γιβραλτάρ, το Elderly Persons Allowance (EPA) και το Household COST Allowance (HCA). Οι γραπτές ερωτήσεις αφορούν πιο συγκεκριμένα τη νομική φύση αυτών των δύο παροχών. Πρέπει να καθορισθεί, στην προκειμένη περίπτωση, εάν η ύπαρξη και η χορήγηση αυτών των δύο παροχών μη ανταποδοτικού τύπου είναι ένας συγκεκαλυμμένος τρόπος τιμαριθμικής αναπροσαρμογής των συντάξεων γήρατος κατά παράβαση του κοινοτικού δικαίου, λόγω της επιβολής προϋπόθεσης κατοικίας για την απόκτηση αυτού του δικαιώματος.

Από τις πληροφορίες που συνέλεξαν οι βρετανικές αρχές, προκύπτει ότι και οι δύο παροχές εμπίπτουν στην κοινωνική πρόνοια και είναι κατά συνέπεια εκτός του πεδίου της κοινωνικής ασφάλισης και συνεπώς της κοινοτικής νομοθεσίας.

Πράγματι, το EPA προέρχονται από ιδιωτική φιλανθρωπική οργάνωση, την Community Care Limited, η οποία διανέμει ποσά προερχόμενα από την κυβέρνηση του Γιβραλτάρ σύμφωνα με τους παρακάτω όρους: οι δικαιούχοι είναι άτομα ηλικίας 65 ετών και άνω, τα οποία κατοικούν στο Γιβραλτάρ, έχουν κατοικήσει στο Γιβραλτάρ κατά τη διάρκεια τουλάχιστον δέκα ετών τα τελευταία 20 έτη και δεν έχουν δικαίωμα σε ανταποδοτική σύνταξη γήρατος ή οποιαδήποτε άλλης κοινωνική βοήθεια που ξεπερνά το ποσό του EPA. Σύμφωνα με τις βρετανικές αρχές, αυτές οι παροχές τείνουν να εξαφανιστούν και τις δικαιούνται σήμερα μόνο περίπου εκατό άτομα.

Όσον αφορά το HCA, αυτό προορίζεται για την ενίσχυση ορισμένων ηλικιωμένων για να καλύψουν τις δαπάνες νοικοκυριού, πάντα βάσει κριτηρίου επιλεξιμότητας που βασίζεται στην κατοικία και το εισόδημα. Αρμόδια για τη διαχείρισή είναι επίσης η Community Care Limited.

Από τα παραπάνω εξάγεται το συμπέρασμα ότι αυτές οι δύο παροχές εμπίπτουν στην κοινωνική ασφάλιση, λόγω της νομικής τους φύσης και των κριτηρίων επιλεξιμότητας. Δεν αποδεικνύεται ότι γίνεται οποιαδήποτε διάκριση βάσει εθνικότητας. Επιπλέον η κοινωνική ασφάλιση είναι εκτός του πεδίου εφαρμογής του κοινοτικού κανονισμού όπως αυτό αναφέρεται σαφώς στο άρθρο 1.4 του κανονισμού (ΕΟΚ) 1408/71.

Σε ό,τι αφορά τις ανταποδοτικές συντάξεις γήρατος, η Επιτροπή δεν διαπίστωσε την ύπαρξη διακρίσεων λόγω εθνικότητας των εργαζομένων. Πράγματι, τα ποσά αυτά των παροχών έχουν παγώσει για όλους τους παλιούς εργαζομένους του Γιβραλτάρ ανεξάρτητα από το αν είναι βρετανοί ή ισπανικοίπήκοοι.

(1) Κανονισμός (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, ΕΕ L 149 της 5.7.1971.

(2) Κανονισμός (ΕΟΚ) 574/72 του Συμβουλίου, της 21ης Μαρτίου 1972, περί του τρόπου εφαρμογή του κανονισμού (ΕΟΚ) 1408/71 περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, ΕΕ L 74 της 27.3.1972.